খোবার
খোবার সৌদি আরবের পূর্ব প্রদেশ, পারস্য উপসাগর উপকূলে অবস্থিত একটি শহর। এটি উপসাগরীয় সহযোগিতা কাউন্সিলের বৃহত্তম জনসংখ্যা বহুল শহরগুলির মধ্যে একটি, ২০১২ সালে এর জনসংখ্যা ছিল ৯,৪১,৩৫৮। খোবার, দাম্মাম এবং দাহরান দাম্মাম মহানগর এলাকার অংশ, দাম্মাম সৌদি আরবের তৃতীয় বৃহত্তম মহানগর এলাকা ২০১২ সালে আনুমানিক জনসংখ্যা ছিল ৪,১০০,০০০। তিনটি শহর কিং ফাহাদ আন্তর্জাতিক বিমানবন্দর এবং কিং আব্দুল আজিজ নৌবন্দর দ্বারা পরিবেষ্টিত। তিনটি শহর একসঙ্গে হওয়ার কারণে এটি স্থানীয়দের কাছে "ট্রিপলেট শহর" হিসাবে পরিচিত। দাম্মাম, দাহরান ও খোবার শহর তিনটি একে অপরের থেকে ১৫ কিলোমিটার[রূপান্তর: অজানা একক] দূরত্বে অবস্থিত, যা একটি মহানগর এলাকা গঠন করে, এটি সৌদি আরবের পঞ্চম বৃহত্তম এবং উপসাগরীয় সহযোগিতা কাউন্সিলের ষষ্ঠ বৃহত্তম শহর। খোবার শহরের অধিবাসীরা অনেকেই সৌদি অ্যারামকো, বিশ্বের বৃহত্তম তেল কোম্পানীর কর্মী এছাড়াও অনেকে আঞ্চলিক ও আন্তর্জাতিক কোম্পানির কর্মী হিসেবেও কাজ করে। ঐতিহ্যগতভাবে, খোবার দোকানদার এবং ব্যবসায়ীদের শহর। বর্তমানে শহরে আন্তর্জাতিক রেস্টুরেন্টগুলি ফ্রাঞ্চাইজিস দ্বারা পরিচালিত। পূর্বের দোকানগুলোর অনেকগুলো এখন আধুনিক মল হিসেবে পরিচিত (যেমন দাহরান মল) এবং বুলেভার্ড। এছাড়াও নির্মাণাধীন রয়েছে অনেক দোকান ও আধুনিক মল।